सामाजिक न्याय एवं अधिकारिता मंत्रालय
दिव्यांगजनों का सशक्तिकरण विभाग  कल उत्तरी मुंबई में वर्चुअल मंच द्वारा दिव्यांगजनों को सहायता और सहायक उपकरण प्रदान करने के लिए एडीआईपी कैंप का आयोजन करेगा
केंद्रीय सामाजिक न्याय एवं आधिकारिता मंत्री थावरचंद गहलोत कल ऑनलाइन वीडियो स्ट्रीमिंग के जरिए उत्तरी मुंबई के कांदिवली  स्थितपोइसर जिमखाना में भारत सरकार की एडीआईपी  योजना के तहत एक कैंप का उद्घाटन करेंगे। कैंप में ब्लॉक स्तर पर चिन्हित दिव्यांगजनों के लिए सहायक उपकरणों और डिवाइसों का निशुल्क वितरण किया जाएगा। इस कार्यक्रम की अध्यक्षता समारोह स्थल पोइसर जिमखानासे उत्तरी मुंबई केलोक सभासांसद श्री गोपाल शेट्टी करेंगे। कोविड-19 महामारी को देखते हुए भारत सरकार द्वारा अतिरिक्त सुरक्षा उपाय किए जाएंगे ताकि कल्याणकारी योजनाओं का लाभ दिव्यांगजनों तक निर्बाध रूप से पहुंचता रहे।
जनवरी और फरवरी 2020 के महीने में उत्तरी मुंबई की 6 लोकेशन पर कुल 1035 लाभार्थियों की पहचान की गई थी। कैंप के माध्यम से उत्तरी मुंबई के दहीसागर, कांदिवली , कांदिवली , बोरिवली , बोरिवली  और पोइसर जिमखाना में 87.96 लाख रुपये के मूल्य केकुल 1740 सहायक उपकरण और डिवाइसेज चरणवार तरीके सेपूर्व-चिन्हित लाभार्थियों को वितरित किए जाएंगे।
इस कैंप का आयोजन भारत सरकार की एडीआईपी योजना के तहत उत्तरी मुंबई के जिला प्रशासन के साथ मिलकरभारतीय कृत्रिम अंग निर्माण निगम , कानपुर कर रहा है। यह निगम सामाजिक एवं आधिकारिता मंत्रालय के दिव्यांगजनों के सशक्तिकरण विभाग  के तत्वाधान में काम करता है। कैंप का संचालन नई अनुमोदित मानक संचालन प्रक्रिया  के अनुसार किया जाएगा।
कांदिवली  स्थित पोइसर जिमखाना के इस उद्घाटन कैंप में 150 दिव्यांगजनों को अलग-अलग श्रेणी के सहायक उपकरण और डिवाइसेज वितरित किए जाएंगे जिनमें 21 मोटर वाली तिपहिया साइकल भी शामिल हैं। उत्तरी मुंबई के इस कैंप में 396000 रुपये के मूल्य की कुल 33 मोटर वाली तिपहिया साइकिल वितरित की जाएंगी जिन्हें यहां के लोकसभा सांसद श्री गोपाल शेट्टी के सांसद स्थानीय क्षेत्र विकास निधि  की सहायता भी मिली है । एक मोटर तिपहिया साइकिल की कीमत 37000 रुपये है। योग्य लाभार्थी को प्रति मोटर वाली तिपहिया साइकिल पर भारत सरकार की एडीआईपी योजना के तहत 25000 रुपये की सहायता मिलेगी जबकि शेष बचे 12000 रुपये की सहायता एमपीएलएडी से मिलेगी।
सहायक उपकरणों और डिवाइस के वितरण के दौरान कोविड-19 के प्रसार की किसी भी संभावना से बचने के लिए स्वास्थ्य और व्यक्तिगत सुरक्षा एवं अन्य जरूरी एहतियाती कदमों का सख्त अनुपालन सुनिश्चित किया जाएगा। लाभार्थियों तक पहुंचने के दौरान सभी लोगों के लिए थर्मल स्क्रीनिंग की व्यवस्था की जाएगी और पेशेवरों द्वारा फेस मास्क, सैनिटाइजर्स, हाथ के दस्ताने और पीपीई किट के अनिवार्य प्रयोग की व्यवस्था भी कीजाएगी। कार्यक्रम स्थल और नियमित रूप से छुए जाने वाले क्षेत्रों के सैनिटाइजेशन की व्यवस्था भी नई एसओपी के अनुसार की जाएगी। कार्यक्रम में उपकरणों के बहु-स्तरीय सैनिटाइजेशनकी व्यवस्था की जाएगी जिसमें सहायक उपकरणों के प्रेषण से पहले सैनिटाइजेशन, परिवहन वाहन, खुले/बंद स्टैकिंग क्षेत्र में और सहायक डिवासेज के वितरण से ठीक पहले दोबारा सैनिटाइजेशन की व्यवस्था होगी। लाभार्थियों और उनके साथ आने वालोंके लिए बैठने की व्यवस्था सामाजिक दूरी को ध्यान में रखते हुए की जाएगी। लाभार्थी निर्धारित समयानुसार बैच में आएंगे जिसमें प्रति टाइम स्लॉट में एक बैच में 40 लाभार्थी होंगे और इनके प्रवेश और निकास के लिए अलग द्वार होंगे ताकि उनके बीच निकट संपर्क से बचा जा सके।
यह सहायक उपकरण उत्तरी मुंबई में चरणवार वितरण कैंपों की श्रृंखला के माध्यम से वितरित किए जाएंगे जिनमें 33 मोटर वाली तपहिया साइकिल, 75 हाथ से चलने वाली तिपहिया साइकिल, 169 वील चेयर, 12 सी.पी. चेयर, 178 बैसाखियां, 116 वॉकिंग स्टिक्स, 136 स्मार्ट केन, दृष्टिबाधित लोगों के लिए 23 फोल्डिंग केन, 18 स्मार्ट फोन, 5 डेजी प्लेयर, 02 ब्रेल किट, 11 रोलटर, 822 श्रवण यंत्र, 30 एमएसआईईडी किट, लेप्रोसी किट के लिए 6 डेली लीविंग असिस्टेंस और 102 कृत्रिम अंग और कैलिपर्स शामिल हैं।